CELEX: C2005/106/08
Language: et
Date: 2005-04-30 00:00:00
Title: Euroopa Kohtu (teine koda) 3. märtsi 2005. aasta otsus liidetud kohtuasjades C-21/03 ja C-34/03 (Conseil d'Etat eelotsusetaotlus): Fabricom SA versus Belgia riik (Riigihanked — Ehitustööd, tarned ja teenused — Vee-, energia-, transpordi- ja telekommunikatsioonisektor — Isikule, kes on tegelenud ehitustööde, tarnete või teenuste arendamisega, kehtestatud hankemenetluses osalemise või pakkumise esitamise keeld)

30.4.2005   
            
            
               ET
            
            
               Euroopa Liidu Teataja
            
            
               C 106/5
            
         
      EUROOPA KOHTU
   
   (teine koda)
   3. märtsi 2005. aasta otsus
   liidetud kohtuasjades C-21/03 ja C-34/03 (Conseil d'Etat eelotsusetaotlus): Fabricom SA versus Belgia riik (1)
   
   (Riigihanked - Ehitustööd, tarned ja teenused - Vee-, energia-, transpordi- ja telekommunikatsioonisektor - Isikule, kes on tegelenud ehitustööde, tarnete või teenuste arendamisega, kehtestatud hankemenetluses osalemise või pakkumise esitamise keeld)
   (2005/C 106/08)
   Kohtumenetluse keel: prantsuse
   Liidetud kohtuasjades C-21/03 ja C-34/03, mille esemeks on Euroopa Kohtule EÜ asutamislepingu artikli 234 alusel esitatud eelotsusetaotlus, mille esitas 27. detsembri 2002. aasta otsustega Conseil d'Etat (Belgia), mis saabusid Euroopa Kohtu kantseleisse vastavalt 29. ja 22. jaanuaril 2003 kohtuasjades Fabricom SA v. Belgia riik, tegi Euroopa Kohus (teine koda), koosseisus: koja esimees C. W. A. Timmermans (ettekandja), kohtunikud C. Gulmann, J.-P. Puissochet, N. Colneric ja J. N. Cunha Rodrigues; kohtujurist P. Léger, kohtusekretär R. Grass 3. märtsil 2005 otsuse, mille resolutiivosa on järgmine:
   
               1.
            
            
               Nõukogu 18. juuni 1992. aasta direktiiviga 92/50/EMÜ, millega kooskõlastatakse riiklike teenuslepingute sõlmimise kord, mida muudeti Euroopa Parlamendi ja nõukogu 13. oktoobri 1997. aasta direktiiviga 97/52/EÜ, ja eriti selle artikli 3 lõikega 2; nõukogu 14. juuni 1993. aasta direktiiviga 93/36/EMÜ, millega kooskõlastatakse riiklike tarnelepingute sõlmimise kord, mida muudeti direktiiviga 97/52, ja eriti selle artikli 5 lõikega 7; nõukogu 14. juuni 1993. aasta direktiiviga 93/37/EMÜ, millega kooskõlastatakse riiklike ehitustöölepingute sõlmimise kord, mida muudeti direktiiviga 97/52, ja eriti selle artikli 6 lõikega 6; ning nõukogu 14. juuni 1993. aasta direktiiviga 93/38/EMÜ, millega kooskõlastatakse vee-, energeetika-, transpordi- ja telekommunikatsioonisektoris tegutsevate tellijate hankemenetlused, mida muudeti nõukogu 16. veebruari 1998. aasta Euroopa Parlamendi ja nõukogu direktiiviga 98/4/EÜ, ja eriti selle artikli 4 lõikega 2 on vastuolus õigusnorm, mille näevad ette kuninga 25. märtsi 1999. aasta dekreedi, millega muudeti kuninga 10. jaanuari 1996. aasta dekreeti ehitustööde, tarnete ja teenuste riigihangete kohta vee-, energia-, transpordi- ja telekommunikatsioonisektoris, artikkel 26 ning kuninga 25. märtsi 1999. aasta dekreedi, millega muudeti kuninga 8. jaanuari 1996. aasta dekreeti ehitustööde, tarnete ja teenuste riigihanke ning kontsessioonilepingu avalike tööde kohta, artikkel 32, mille kohaselt on keelatud esitada osalustaotlust või ehitustööde, tarnete või teenuste alast riigihanke pakkumist isikutel, kes on tegelenud teadusuuringute, katsete, uurimustööde või arendustegevusega, mis on seotud nende ehitustööde, tarnete või teenustega ilma, et sellel isikul oleks võimalust tõendada, et asjaolusid arvestades ei riku saadud kogemus konkurentsi.
            
         
               2.
            
            
               Nõukogu 21. detsembri 1989. aasta direktiiviga 89/665/EMÜ riiklike tarne- ja ehitustöölepingute sõlmimise valdkonna kaebuste lahendamise korra kohaldamisega seotud õigusnormide kooskõlastamise kohta, ja eriti selle artikli 2 lõike 1 punktiga a ning nõukogu 25. veebruari 1992. aasta direktiiviga 92/13/EMÜ vee-, energia-, transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade kohaldamisega seotud õigusnormide kooskõlastamise kohta, ja eriti selle artiklitega 1 ja 2 on vastolus asjaolu, et tellijal on õigus tagasi lükata kuni pakkumiste läbivaatamise lõppemiseni osalustaotlust või riigihanke pakkumist — mille on esitanud ettevõtja, kes on seotud isikuga, kes on tegelenud teadusuuringute, katsete, uurimustööde või arendustegevusega, mis on seotud nende ehitustöödega, tarnetega või teenustega — isegi siis, kui tellija küsitluse tulemusena see ettevõtja tunnistab, et ta ei ole omandanud säärast eelisseisundit, mis rikuks konkurentsi tavapäraseid tingimusi.
            
         
      (1)  ELT C 55, 8.3.2003.
   
      ELT C 70, 22.3.2003.